Қуйидагилар туман Телекоммуникация боғламасининг асосий вазифалари ҳисобланади:

ахборот технологиялари, телекоммуникациялар, почта алоқасини ривожлантириш, ахборот хавфсизлигини ва киберхавфсизликни таъминлаш, ҳудудларда “Электрон ҳукумат” тизимини жорий қилиш соҳасида чора-тадбирларни амалга ошириш;

туманлар (шаҳарлар) ҳокимлари, прокуратура, ички ишлар идоралари ва давлат солиқ хизмати ҳудудий органлари раҳбарлари раҳбарлик қиладиган комплекс ижтимоий-иқтисодий ривожланиш секторлари билан, шунингдек, қонун ҳужжатларида кўзда тутилган, секторлар таркибига киритилган бошқа давлат ва хўжалик бошқаруви органлари, фуқароларнинг ўзини-ўзи бошқариш органлари, нодавлат нотижорат ташкилотлари ва бошқа ташкилотларнинг вакиллари билан ўзаро ҳамкорлик қилиш;

давлат ва хўжалик бошқаруви органларининг ҳудудий бўлинмалари, шунингдек, ҳуқуқни муҳофаза қилиш органлари ва тегишли маҳаллий давлат ҳокимияти органлари билан ўзаро ишлаш;

объектлар ва тармоқ корхоналарининг қўриқланишини, радиочастоталар спектридан фойдаланиш хавфсизлигини, почта, телекоммуникация тармоқларида, шу жумладан маълумотлар узатиш ва телерадиоэшиттириш тармоқларида, ахборот тизимларида ахборот хавфсизлигини таъминлашга қаратилган профилактика чораларини амалга ошириш;

ҳудудларни ривожлантириш комплекс дастурларини, чора-тадбирлар режаларини ва уларнинг ваколатига кирадиган бошқа масалалар бўйича таклифлар киритиш.